
	מס"ד
	עמוד במסמכי המכרז
	מספר סעיף
	פירוט השאלה / 
בקשת ההבהרה
	תשובות הבהרה

	1. 
	
	
	הגדלת מענק התמיכה
	לתשומת לב המבקשים מענק התמיכה לתחנה קבועה הוגדל משיעור של 80% לשיעור של 85%, ובהתאם לתנאי הקול קורא.

	2. 
	כללי 
	כללי
	במסמך שפרסמתם ההתייחסות היא לגט"ד
האם זה גם מתייחס או מכיל גם את ה- גט"ן  (גז טבעי נוזלי)  בכל הסעיפים אשר מוזכר גט"ד?

	ראו תיקון בסעיף ההגדרות. 
עם זאת מובהר כי גובה המענק לא ישתנה.

	3. 
	עמ' 19 ועמ' 24
	סע' 10.5 וסע' 17.3
	1. האם מציע יכול להגיש באותה בקשה קבלת סיוע עבור שתי תחנות ניידות (מסלול א') וסכום המענק יהיה מסוג 2A לכל תחנה (כלומר 3 מש"ח מענק בגין הקמת 2 תחנות)?            

או 

2. יש להגיש שתי בקשות נפרדות לאותו מציע? 

הסעיפים המנויים כאן אינם ברורים ויוצרים סתירה.
	חלק ראשון
הבקשה נדחית לשתי השאלות.
חלק שני
לעניין סתירה בין הסעיפים ראו תיקון במסמכי הקול קורא.

	4. 
	עמ' 19
	סע' 10.4
	האם ניתן להכיר במקדמה ששולמה לפני קבלת הודעת הזכייה? אם כן, האם יש מועד ראשוני ליום תשלום מקדמה מוכרת?
	הבקשה נדחית.

	5. 
	
	
	האם רשות מקומית רשאית להגיש בקשה לתמיכה רק עבור מסלול ב' למענק מסוג B2? 

	ראו תיקון במסמכי הקול קורא.

	6. 
	
	
	האם רשות מקומית אשר מעוניינת להגיש בקשה עבור מסלול ב' מחויבת להצטרף למגיש בקשה שהגיש למסלול א'?
	כן, ראה סעיף 7.2.4  בעמוד 16 לקול קורא.

	7. 
	4
	2
	תחת הגדרת "משאית מונעת גז טבעי"- נבקש להבין האם שונתה ההגדרה וכי ניתן לייבא משאיות דואליות או היברידיות? לצורך העניין גט"ד וסולר? או גט"ד וחשמל?
	ראו תיקון במסמכי הקול קורא. 
אין בהגדרה או בקול קורא  כדי לשנות את הצורך בתקנים ובאישורים הנדרשים בהתאם לכל דין.

	8. 
	5
	2
	תחת הגדרת "ציי רכב גדולים" נבקש להבין למה הוחרגו ציים המשמשים תחבורה ציבורית אם טרם נקבע תיקון הוראות צו אוויר נקי?
	הבקשה נדחית.

	9. 
	5
	2
	תחת הגדרת "תחנת תדלוק המשרתת ציי אשפה"- נבקש לאפשר הקמת תחנה באתר הלקוח. ההגבלות המגדירות את תחנה זו לא יאפשרו ללקוח בודד אשר מעוניין לרכוש מספר גדול של משאיות לקבל את האפשרות להעמדת מתדלקת ניידת באתר שלו
	ניתן לאשר זאת  עבור תחנה ניידת ובלבד שהתחנה תוכל לשרת גם ציי רכב נוספים בכפוף לחתימת הסכם עימם.

	10. 
	13
	6.4.2
	נבקש להסביר את הפער בין הערבות לתחנה הקבועה לבין התחנה הניידת?
	הפער נובע מההבדל ברמת החשיפה של המשרד במתן מענק בשני סוגי התמיכות.

	11. 
	13
	6.5.1.3
	נבקשכם לפרט אילו אישורים ספציפיים יידרש המפעיל להציג (בהתאם למצב הרגולטורי הנוכחי) על מנת לעמוד בתנאים לקבלת המענק
	לצורך הנוחות בלבד ולמען הסיוע למבקשים. 
ניתן להיעזר במדריך הקמת תחנות תדלוק
https://www.gov.il/BlobFolder/reports/cng_instructions/he/CNG_instructions.pdf
נציין עם זאת כי המדריך פורסם ב 2017 וחלו עדכונים מאז.  יודגש כי באחריות המבקש להתעדכן, מעת לעת, באשר לכלל התקנים והאישורים הרלוונטיים לתחנות התדלוק הניידות והקבועות.

	12. 
	13
	6.5.2.1
	נבקשכם לפרט אילו אישורים ספציפיים יידרש המפעיל להציג (בהתאם למצב הרגולטורי הנוכחי) על מנת לעמוד בתנאים לקבלת המענק
	ראו תשובה לשאלה 10  לעיל.

	13. 
	13
	6.5.1.4
	נבקשכם לפרט אילו אישורים ספציפיים יידרש המפעיל להציג (בהתאם למצב הרגולטורי הנוכחי) על-מנת לעמוד  בתנאים לקבלת המענק.
	ראו תשובה לשאלה 10  לעיל.

	14. 
	13
	6.5.2.3
	נבקשכם לפרט אילו אישורים ספציפיים יידרש המפעיל להציג (בהתאם למצב הרגולטורי הנוכחי) על-מנת לעמוד  בתנאים לקבלת המענק.
	ראו תשובה לשאלה 10  לעיל.

	15. 
	14
	6.6- 1.ב.3
	נבקש להבהיר את הקשר בין סעיף זה לסעיף 4.2.1 שבעמוד 9
	הוראות הקול קורא ברורות.

	16. 
	15
17
	7.2.6
8.2.6
	"לא יאושרו יותר מ-8 מענקים לרכש המשאיות לגוף מבקש יחיד ולא יותר מ-20 משאיות לבקשה אחת"- נבקש לבטל את מגבלת הכמות של המשאיות שלקוח יחיד יוכל לרכוש עם מענק.
	ראו תיקון במסמכי הקול קורא.

	17. 
	17
	8.1.2
	הגדרת צי רכב גדול המחויב בהיתר פליטה- נבקש לבטל את הגדרה זו הקובעת כי ציי רכב הקטנים מ-30 כלים לא יוכלו לבקש מענק
	ראו תיקון במסמכי הקול קורא.

	18. 
	15
17
	7.2.5
8.2.5
	נבקש לאפשר צירוף של משאיות משני המסלולים ב' ו-ג' לתדלוק באותה התחנה
	ראו תיקון במסמכי הקול קורא.

	19. 
	19
	10.4
	נבקשכם להבהיר כי עצם העובדה שהמבקש החל כבר בהליכי תכנון והקמה של תחנת התדלוק ו/או רכש המשאיות, לא יימנע ממנו להגיש בקשות במסגרת קול קורא זה ביחס אליהם, ובתנאי שההוצאות שלגביהם יינתן המענק בוצעו לאחר תאריך ההודעה על הזכייה ובפוף לחתימת הסכם עם המשרד.
	הוראות הקול קורא ברורות.

	20. 
	21
	לוח 2 סעיף א. 1.
	נבקש למחוק פרמטר זה כיוון שגודל הצי של הלקוח אינו מייצג את נכונות הארגון במעבר לאנרגיה חלופית
	ראה תיקון בקול הקורא. 

	21. 
	21
	לוח 2 סעיף א. 2.
	נבקש למחוק פרמטר זה מאחר ונדרש להקים תחנת תדלוק ציבורית הפרויקט לא יצלח
	הבקשה נדחית.

	22. 
	21
	לוח 2 סעיף א. 3.
	נבקש להבהיר את ההגדרה של התרומה הסביבתית
	הפחתת מזהמים ורעש ממשאיות שאינן  נוסעות בשטח עירוני.

	23. 
	21
	לוח 2 סעיף ב.1+2
	נבקש למחור את ייחוס המרחק מתחנת הדחיסה, זה יוצר העדפה אזורית בעיקר במקרה של תחנות ניידות
	הבקשה נדחית.

	24. 
	21
	לוח 2 סעיף ב.3.
	נבקש להבהיר מהו הפירוט המצופה במסגרת התכנית העסקית
	ראו תיקון במסמכי הקול קורא.

	25. 
	32
	8.ה
	נבקשכם להבהיר באיזו אסמכתא מדובר, והאם מספיקה הצהרת היזם בדבר הפעלת התחנה בפועל
	ראו תיקון במסמכי הקול קורא.

	26. 
	34
	6 (2)
	נבקש להבהיר על מי נדרש להיות רישיון העסק ולאיזה רישיון עסק התכוונתם
	ראו תשובה לשאלה 10  לעיל.

	27. 
	35
	9
	נבקש להוסיף במשפט הראשון לאחר המילים "ביטוחים הולמים" ולפני המילים "ביחס לפעילות" את המשפט הבא "לכיסוי החבות של היזם על פי דין".
	הבקשה נדחית. יחד עם זאת מובהר כי אין בדחיית הבקשה בכדי להטיל על הספק חובה לבטח חבות העלולה להיות מוטלת עליו מעבר לחבותו על פי הדין.

	28. 
	35
	9
	נבקש להוסיף במשפט השביעי של הפסקה הראשונה לאחר המילים "כיסוי לאחריותו" ולפני המלה "בגינם" את המשפט הבא "על פי דין".
נבקש גם להוסיף בהמשך אותו המשפט ולאחר המילים "לכיסוי אחריותם" ולפני המילה "הישירה" את המשפט "על פי דין". 
	הבקשה התקבלה-ראו תיקון במסמכי הקול קורא.

	29. 
	35
	9
	נבקש להוסיף במשפט השמיני לאחר המילים "סעיף זה" ולפני הסימן פסיק את המשפט הבא "בשינויים המחייבים בהתאם להיקף ואופי העבודות המבוצעות על ידם".
נבקש גם להוסיף בסוף הפיסקה ולפני הסימן נקודה לסיומה את המשפט "על פי דין".
	ראו תיקון במסמכי הקול קורא לעניין שתי הבקשות.

	30. 
	35
	9
	נבקש להוסיף בשורה 15 לאחר המילים "אחריות צולבת" ולפני "וכן הרחבת" את המשפט "למעט בביטוח חבות מעבידים ואחריות מקצועית".
בהמשך אותו משפט נבקש להוסיף אחרי המילים "הכיסוי הביטוחי" ולפני המילים "בגין או" את המשפט "של ביטוח צד שלישי".
	הבקשה נדחית.


	31. 
	36
	9
	נבקש למחוק במשפט הראשון עד המשפט השני את המילים "או של צדדים שלישיים עמהם התקשר המגיש היזם"
	הבקשה נדחית.

	32. 
	43
	9
ו-14
	נבקש למחוק את המשפט הבא "מדינת ישראל - משרד האנרגיה שומרים לעצמם את הזכות לקבל מהיזם אישור על קיום ביטוח או העתקי פוליסות, מעת לעת ולפי דרישה."
	ראו תיקון במסמכי הקול קורא (סעיף 14).

	33. 
	4
	2
	ההשקעה הכוללת המוכרת: מדוע עלויות תכנון, יעוץ, פיקוח וכיוצא בזה אינן מוכרות כהשקעה? עלויות אלו בלתי נפרדות מעלות הפרויקט ואף בעלות משקל רב, על אחת כמה וכמה בתקופה שטרם הוקמו פרויקטים רבים בעלי אופי זהה ולא  נצבר מספיק ניסיון בתחום.
	הבקשה נדחית.

	34. 
	4
	2
	מועד אישור הקמת התחנה: מי הגורם המוסמך מטעם משרד האנרגיה לאשר כי התחנה הוקמה ופועלת על פי התנאים בקול הקורא ובהתאם לכל דין?
	הגורם המוסמך הינו הממונה כהגדרתו בקול קורא האנרגיה אשר יבדוק את כל האישורים הרלוונטיים. 

	35. 
	5
	2
	ציי רכב כבד גדולים: מדוע בקול הקורא לא נכללים ציי תחבורה ציבורית? האם בכוונת הקול הקורא לא לאפשר למפעילי תחב"צ להקים תחנות תדלוק בגז טבעי?
	הבקשה נדחית.

	36. 
	7
	4 (לוח 1)
	מענקי A1 לתחנות תדלוק קבועות, מועד התשלום –  על מקים התחנה הקבועה לעמוד בעלויות גבוהות, שחלקן אף לא ידועות באופן מלא, עד סיום הפרויקט והפעלתו. מוצע להקדים תשלום חלקי של המענק למועד העמידה באבן הדרך (12 חודשים מחתימה על הסכם), ובכך לממש את מטרתו של הקול הקורא  ולאפשר תמיכה ביזמים השונים בהקמת מתקני התדלוק.
	הבקשה נדחית.

	37. 
	12
	6.1.4
	נדרש להוסיף מנגנון העברה אל גורם מתפעל אחר (בכפוף להתחייבות והוראות הקול הקורא וההסכם), לאחר תקופת ההקמה.
	ראו תיקון במסמכי הקול קורא.

	38. 
	13
	6.5.1.3
	אנא פרטו מי הן הרשויות המוסמכות בהקשר זה, ומה הם כלל האישורים הנדרשים.
	ראו מענה לשאלה 10 לעיל.

	39. 
	17
	8.1.2
	יש לצמצם את הדרישה למינימום 30 כלי רכב מסוג N2 ו- N3 ל- 15. צמצום הדרישה יאפשר למס' רב יותר של מפעלים, המחוברים כבר היום לרשת החלוקה, להגיש בקשות לקול הקורא.
	ראו תיקון במסמכי הקול קורא.

	40. 
	19
	11
	התקציב הכללי המוקצה לטובת הקול הקורא אינו מספיק ומאפשר עד 15 תחנות קבועות ולא יותר מ- 50 כלים מונעי גז טבעי בכל הארץ. אין בכוחם של מספרים אלו לעודד את משק התחבורה לעבור להנעה חליפית בגז טבעי שכן, לשם כך, נדרשים מספרים קריטיים בהרבה. יש לעדכן את התקציב ולהגדילו ל- 150 מיליון ₪. יש להחיל את התקציב גם על חניוני קבע של מפעילי תחב"צ מכיוון שלהם כוח קנייה גדול ויכולת השפעה על יבואנים ומוסכים. 
	הבקשה נדחית.

	41. 
	24
	16.3
	יש לדחות את מועד הגשת הבקשות בלפחות- 60 ימים. הדחייה מתבקשת בשל לוחות הזמנים הצפופים מיום פרסום הקול הקורא ועד למועד הגשת הבקשות אשר כללו בעיקר חגים וחופשים, כך שלא התאפשר זמן התארגנות מתאים והערכות נאותה להגשה.
	הבקשה התקבלה באופן חלקי, ראו תיקון במסמכי הקול קורא. המועד האחרון והמעודכן  להגשת הצעות ידחה ליום 14/11/21.

	42. 
	25
	17.15
	אנא הסבירו מה כוונת הסעיף ומה עומד בבסיסו.
	ראו תיקון במסמכי הקול קורא.

	43. 
	34
	נספח ב'1, סעיף 4- תנאי תשלום, סעיף קטן ד'
	יש לשנות באופן הבא: "המשרד רשאי לערוך ביקורת חשבונאית בכל הקשור לתוכנית, וככל שתתגלינה בעיות מהותיות, יהא המשרד רשאי לעכב תשלום, בחלקו או בשלמותו. עד לגמר הביקורת והסדרת מחלוקות. הביקורת יכולה להיעשות גם באמצעות גורמים חיצוניים למשרד, לרבות רואי חשבון. משך זמן עיכוב התשלום, לא יעלה על חודש ימים, גם אם לא הסתיימה הביקורת בכללותה"
	הבקשה נדחית.

	44. 
	עמ' 4
	סעיף 2
הגדרות כלליות "ההשקעה הכוללת המוכרת"
	הקול הקורא לא מכיר בעלות הקרקע ובעלויות התכנון, היעוץ והפיקוח כחלק מההשקעה. לגבי מרכיב הקרקע, השונות בו גבוהה ועמדת המזמינה מובנת.
לא ברורה עמדת המזמינה בנוגע למרכיבי תכנון, ניהול ופיקוח שהם חלק בלתי נפרד מהקמת תחנה והשונות בהם נמוכה.
מבקשים להכיר כהשקעה מוכרת במרכיבי עלות התכנון, הניהול והפיקוח ומציעים להגביל את חלקה בכלל ההשקעה ב-8%.
	הבקשה נדחית.

	45. 
	עמ' 6
	סעיף -3 
מענק מסוג A1
	על פי הנתונים הנמצאים בידינו, עלות תחנה קבועה כ-4 מלש"ח לפני מע"מ. סכום המענק המקסימלי- 3 מלש"ח כולל מע"מ ועל כן היזם רואה רק על  2.56 מלש"ח (בחילוץ המע"מ). מכאן שהמענק המקסימלי האפקטיבי ליזם הוא כ-64% בלבד ולא כ-80% בכוונת המשרד.
אנו מבקשים להעלות את סכום המענק המקסימלי ל-3.5 מלש"ח (תוספת סכום השווה למע"מ).
	הבקשה נדחית.

	46. 
	עמ' 6
	סעיף 3 
מענק מסוג B2/3
	מבקש מענק מסוג B2  או B3 מתבקש להגיש את בקשתו "יחד עם הבקשה למענק מסוג A".
לא ברורה עד הסוף הכוונה במינוח "יחד עם".
האם נדרש מסמך מחבר נוסף מעבר להצהרה בנספח י'? כיצד מתבצעת ההגשה בפועל? במעטפה אחת? בנפרד?
האם זכייה במענק הקמה מבטיחה זכייה ברכש משאיות שהוגש יחד?
1. מבקשים הבהרה כללית.
במקרה בו נפסל אחד המבקשים במסלולי B , תתאפשר השלמת המכסה לתחנה מאחד המבקשים האחרים שהוגשו יחד עם התחנה.
	החלק הראשון הוראות הקול קורא ברורות. למעלה מן הצורך יובהר כי המונח מתייחס כי מסלולים ב' ו-ג' יקבלו מענק רק אם יצטרפו למבקש מענק במסלול א'-אין חובה כי ההגשה תהיה במעטפה אחת-עם זאת מובהר כי יש למלא את נספח י' במקומות הנדרשים ובהתאם למסלול המבוקש-כדי ליצור את החיבור בין ההצעות.
החלק השני-הבקשה להבהרה כללית נדחית.
ראו תיקון במסמכי הקול קורא –הוספת סעיף 10.9.

	47. 
	עמ' 13
	סעיף 6.4.1
ערבויות
	למענק מסוג A1 נדרשת ערבות הפעלה של 20%. היות ובתנאי התמיכה של הקול הקורא, המענק מתקבל רק לאחר הקמת התחנה וללא מימון ביניים, אין סיבה לדרוש ערבות גבוהה כל כך (עד 600 אש"ח).
מבקשים להוריד את גובה ערבות ההפעלה ל- 10%.
	הבקשה נדחית.

	48. 
	עמ' 15 ו-
17
	סעיף 7.2.6
וסעיף 8.2.6
תנאים למענק B
	בקשות לרכש משאיות מסוגי B הצמודה לבקשות להקמת תחנה מסוגי A, מוגבלת בסך כולל של 20 משאיות לתחנה ו-8 משאיות למגיש יחיד.
להבנתנו, הנחות העבודה הגלומות בקול הקורא, הן בין היתר:  
· כמות של 20 משאיות מספיקה לכדאיות כלכלית בהקמת תחנה.
· רכש המשאית השולית (ה-21) יכול להתבסס רק על התועלת שבהפרש בין מחירי הגז והסולר.
· כל המענקים המוצמדים מסוג B ימומשו.
אנו חוששים שהנחות אלו שגויות והתחנה תתקשה להחזיר את עצמה במספר קטן של משאיות.
אנו מבקשים להגדיל את מקס' המשאיות המוצמדות לתחנה אחת ל- 50 ובמקביל את היקף המשאיות למציע יחיד ל-20.
לחילופין/בנוסף נבקש:
1. לאפשר הגשת מענקים  B2  ו- B3 ביחד עם הגשת תחנה אחת מסוג A. (סה"כ 40 משאיות).
מתן אופציית רכישה נוספת למציע שמימש 8 משאיות על יתרות מענק שלא נוצלו במקומות אחרים על פי מדיניות "הקודם זוכה".
	ראו מענה לשאלה 6 לעיל.

	49. 
	10
	5.2
	להבטחת האמור לעיל, מוצע להוסיף תת סעיף בנוסח הבא:
"אישור חברת החלוקה שלא ניתן יהיה את לחבר את תחנת התדלוק לרשת החלוקה במיקום המבוקש, בעתיד הקרוב".
	הבקשה נדחית. 

	50. 
	13
	6.4.1
	להלן תוספת מוצעת לסעיף: " אם חתם המבקש על הסכם חיבור לרשת החלוקה, שמועד החיבור שנקבע בו אינו עולה על 28 חודשים מיום חתימת הסכם הסיוע בין המשרד למבקש, ערבות ההפעלה תפחת ל- 10% מגובה המענק שיתקבל.
	הבקשה נדחית.

	51. 
	21
	13.3 (לוח 2)
	מוצע לשנות את סעיף ב' לוח הניקוד בצורה הבאה:
אמת מידה
בשלות והתכנות סטטוטורית כלכלית להקמת התחנה
"1- היתכנות מבחינת רשת החלוקה/קרבה לתחנת דחיסה (מרחק מהחיבור, פשטות החיבור, קוטר והספק ולחץ הצינור הרלוונטי וכיוצ"ב) – 20 10 נק'.
2- בשלות סטטוטורית 10 5 נק'
3- איכות ההצעה, רמת הפירוט ורלוונטיות המידע המוצג בבקשה והתכנית העסקית 20 10 נק'
4- חתימה על הסכם חיבור לרשת החלוקה 25 נק'

אופן הניקוד
1. התכנות- קרבה משמעותית לצינור עד ק"מ, או עד 20 ק"מ מתחנת דחיסה, העדר חסמים תשתיתיים – 20 10 נק'.
קרבה בינונית- עד 2 ק"מ מהצינור או עד 50 ק"מ מתחנת דחיסה (לבת או ניידת) – 10 5 נק'.
קרבה נמוכה - מעל 2 ק"מ מהצינור או מעל 50 ק"מ מתחנת דחיסה (לבת או ניידת) – 10 2.5 נק'.

4- הסכם חיבור - חתימה על הסכם חיבור באופן מלא, כולל  תשלום נדרש לחברת החלוקה בהתאם לתנאי ההסכם החל והעמדת ערבות לפי הצורך. מועד החיבור שיתואם עם חברת החלוקה לא  יעלה על 22 חודשים מיום החתימה של הזוכה עם המשרד – 25 נק'.
חתימה על הסכם חיבור באופן מלא, כולל  תשלום נדרש לחברת החלוקה בהתאם לתנאי ההסכם החל והעמדת ערבות לפי הצורך. מועד החיבור שיתואם עם חברת החלוקה לא  יעלה על 28 חודשים מיום החתימה של הזוכה עם המשרד – 15 נק'.
אין הסכם חיבור – 0 נק'
	הבקשה נדחית על כל חלקיה.

	52. 
	24
	16.3
	מוצע לדחות את מועד הגשת הבקשות ב- 60 ימים, בכדי לאפשר למגישים ולחברות החלוקה להיערך בהתאם ולאפשר חתימות על הסכמי חיבור. לוח הזמנים הקיים אינו מתיר זאת.
	ראו מענה לשאלה 40 לעיל.

	a. 
	15
	7.2.6
	נקבע כי לא יאושרו יותר מ- 8 מענקים לרכש המשאיות לגוף מבקש יחיד.

מבוקש להבהיר כי ההגבלה האמורה הינה לבקשה אחת וכי ומבקש מענק מסוג B רשאי להצטרף למספר בקשות שונות, כאשר בעבור כל בקשה לא יאושרו יותר מ-8 מעניקים לרכש המשאיות.

	ראו תיקון במסמכי הקול קורא.

	53. 
	15
	7.2.6
	נקבע כי לא יאושרו יותר מ 20 משאיות בסה"כ לבקשה אחת.

מבוקש להגדיל את מכסת הכמות ל- 45 משאיות בסה"כ לבקשה אחת.

	ראו תיקון במסמכי הקול קורא.

	54. 
	24
	16.3
	מאחר וריכוז שאלות ההבהרה והתשובות להן יפורסמו רק החל מיום 14.10.21, מבוקש לדחות את המועד להגשת ההצעות לפחות ב 3 שבועות מהמועד שנקבע (24.10.21).
	ראו מענה לשאלה 40 לעיל.

	55. 
	
	
	האיגוד שלנו התקשר עם זכיין להקמת תחנת תדלוק ניידת בגז טבעי דחוס (חב' SOS אנרגיה), כשהפרויקט עתיד להגיש בקשה לתמיכה במסגרת מסלול א' בקול הקורא הנדון.
נבקש שמתוקף היותן של רשויות אלה הבעלים של האיגוד, ומתוקף החוזה של האיגוד עם הזכיין להקמת התחנה הניידת, תוכר בקשה במסלולים ב' וג' של כל אחת מרשויות אלה כמקושרת לתחנה הניידת המקודמת ומוגשת במסגרת מסלול א'.
	ראו תיקון במסמכי הקול קורא.
ניתן יהיה להתייחס לרשויות אלו כמקושרות לתחנת התדלוק שתוקם באיגוד, יש לפעול בהתאם לתנאי הקול קורא. 

	56. 
	
	
	אותה בקשה כמו בשאלה 3 לגבי רשויות אשר מביאות אשפה אשר מהווה את הקשר שלהן לתחנה המוקמת בפארק המחזור ומוגשת במסלול א'.
	ראו תיקון במסמכי הקול קורא.

	57. 
	
	
	התייחסות כללית על אופן השיוך בין מסלולים ב' וג' למסלול א':  ראשית, אנו סבורים שזה לא נכון לדרוש "להגיש יחד עם בקשה במסלול א". במקרה ובקשה במסלול א' הוגשה מוקדם יותר, הבקשות במסלולים ב' וג' נותרות ללא מענה.
שנית, ומתוך ניסיון עבודה רב שנים עם הרשויות המקומיות, אף רשות מקומית לא יכולה תוך פחות מחודש להציג התקשרות עם יזם שמתעתד להקים תחנה (מסלול א') שעדיין לא קיימת. הדבר דורש הליכים מכרזיים והליכים פנימיים בתוך הרשות שאורכים זמן רב.
הצעתנו היא לעדכן את הקול קורא ולהכניס את השיוך הנ"ל כתנאי לאחר קבלת ההתחייבות ולפני דרישת התשלום הראשונה עם לוחות זמנים שתגדירו מראש.
	ראה מענה לשאלה 45 לעיל.

